Finalen ble arrangert lørdag 13. mai klokken 21.00–01.00 sentraleuropeisk sommertid (20.00–00.00 lokal tid). 26 land deltok: fjorårsvinner Ukraina, vertslandet Storbritannia, de øvrige fire av de fem store landene, de ti beste fra semifinale 1 og de ti beste fra semifinale 2. miniatyr|Marco Mengoni representerte Italia for andre gang. Foto: Michael Doherty Åpningsnummeret het «Voices of a New Generation» og ble fremført av fjorårsvinner Kalush Orchestra. Gruppen fremførte sin vinnerlåt «Stefania» og deres siste singel «Changes». Deretter fulgte den tradisjonelle flaggparaden der de 26 artistene ble presentert, akkompagnert av tidligere ukrainske Eurovision-deltakere som fremførte sangene sine, men med en britisk vri. Artistene var: Go_A med «Sjum», Jamala med vinnersangen «1944», Tina Karol med «Show Me Your Love» og Verka Serduchka med «Dancing Lasha Tumbai».